มีเพศสัมพันธ์โดยไม่ป้องกัน แล้วกินยาคุมฉุกเฉินแบบเม็ดเดียวไปค่ะ เวลาผ่านไปประมาณ 3-4 วัน รู้สึกมีอาการคันบริเวณอวัยวะเพศ และก็มีตกขาวที่สีคล้ายๆเลือดออกมาค่ะ ดิฉันสามารถใช้ยาเหน็บที่คุณเคยให้มาได้มั้ยคะ เคยไปหาตรวจภายใน แล้วให้ยาเหน็บมาอ่ะค่ะ สามารถใช้แก้คันและตกขาวได้มั้ยคะ
สวัสดีค่ะ อาการคันที่บริเวณอวัยวะเพศหญิง มีเลือดออกผิดปกติทางช่องคลอดดังกล่าวมา อาจเกิดจากการมีแผลที่เยื่อบุช่องคลอดหรืออวัยวะเพศ การมีเนื้องอกที่ช่องคลอด ปากมดลูก หรือมดลูก การคันจากการติดเชื้อราตรงเยื่อบุอวัยวะเพศภายนอก หรือคันจากการระคายเคือง ความอับชื้นซึ่งการรักษาต้องรักษาตามสาเหตุค่ะ การใช้ยาเหน็บดังกล่าวมานั้น ถ้าใช้ยาไม่ตรงกับโรคที่เป็น และยานั้นๆเป็นยาฆ่าเชื้ออาจทำให้เกิดการดื้อยาขึ้นมาได้การใช้ยาคุมฉุกเฉินอาจทำให้มีเลือดออกผิดปกติทางช่องคลอดได้ แต่อาจจะไม่อธิบายอาการคันหรือระคายเคือง ถ้ายังมีอาการเป็นมาก ควรไปพบแพทย์ เบื้องต้นควรงดการมีเพศสัมพันธ์ ทำความสะอาดอวัยวะเพศภายนอกด้วยน้ำเปล่าสะอาด